cyanic-selkie/wikianc huggingface dataset:
Դավիդ բեն Գուրիոն
1919-1946 թվականների սիոնիստական առաջնորդություն
Համաշխարհային սիոնիստական կազմակերպության մեջ աշխատավոր սիոնիստները դարձան գերիշխող և 1935 թվականին բեն Գուրիոնը դարձավ Հրեական գործակալության գործադիր կոմիտեի նախագահ և պաշտոնավարեց մինչև Իսրայել պետության հիմնումը 1948 թվականին։
1936–1939 թվականների Արաբական ապստամբության ընթացքում, Բեն Գուրիոնը վարում էր զսպողական քաղաքականություն՝ Հագանան և մյուս հրեական խմբերը արաբներին վրեժխնդիր չէին լինում, խաղաղ բնակիչների դեմ նրանց հարձակումներին ի պատասխան, այլ կենտրոնանում էին ինքնապաշտպանության վրա։ 1937 թվականին, Փիլ հանձնաժողովն առաջարկեց Պաղեստինը բաժանել հրեական և արաբական տարածքների և Բեն Գուրիոնը աջակցում էր այդ քաղաքականությանը ։
Վճռականությունն ու պրագմատիզմը
Շիմոն Պերեսը, իր և Դավիդ Լանդաուի «Բեն Գուրիոն՝ քաղաքական կյանք» գրքում անդրադառնում է, որպես երիտասարդական շարժման ակտիվիստ, Բեն Գուրիոնի հետ իր առաջին հանդիպմանը։ Ճանապարհին, Բեն Գուրիոնը անսպասելիորեն պատմեց, թե ինչու ինքը Լենինին ավելի է նախընտրում քան Տրոցկուն․ «Լենինն ինտելեկտով զիջում էր Տրոցկուն», բայց Լենինն ի տարբերություն Տրոցկու «վճռական էր»։ Հայտնվելով երկընտրանքի առջև Տրոցկին կմանևրի, ինչպես հնաոճ հրեական սփյուռքը, որի գործելաոճն արհամարհեց Բեն Գուրիոնը, դրան հակառակ, Լենինը, ընդունելով կորուստները, կկենտրոնանա գլխավորի վրա և կկտրի Գորդյան հանգույցը։ Պերեսի կարծիքով Բեն Գուրիոնի կյանքի գործունեության էությունը «Իսրայելի պատմության մեջ կրիտիկական փուլերում նրա ընդունած որոշումներն են», և դրանցից ամենակարևորը ՄԱԿ-ի Պաղեստինյան նախագիծն էր՝ ցավալի փոխզիջում, սակայն որն ըստ Պերեսի, Իսրայել պետության ստեղծման հնարավորություն ընձեռնեց ։
Արաբների նկատմամբ վերաբերմունքը
Բեն Գուրիոնը Սիոնիստների և Արաբական աշխարհի միջև հարաբերությունների մասին իր տեսակետը հրապարակել է իր երկու գրքերում՝ 1931-ին հրատարակված «Մենք և մեր հարևանները» և 1967-ին հրատարակված՝ «Իմ հանդիպումներն արաբ առաջնորդների հետ»։ Նա կարծում էր, որ արաբներն, ովքեր մնացել էին Իսրայելում, պետք է դառնան Իսրայելի քաղաքացի և հավասար իրավունքներ ունենան։ Նա ասում էր․ «Մենք պետք է սկսենք աշխատել Ջաֆֆայում։ Ջաֆֆայում պետք է արաբ բանվորներ աշխատեն։ Արաբ բանվորները նույնքան աշխատավարձ պետք է ստանան, որքան հրեա բանվորները։ Արաբը պետք է նախագահ ընտրվելու իրավունք ունենա, և ընտրվի բոլորի կողմից» ։ Բեն Գուրիոնը գիտակցում էր Պաղեստինի արաբների ամուր կապվածությունը հողին և 1947 թվականի հոկտեմբերի 2-ին ՄԱԿ-ի ամբիոնից իր ուղերձում նա կասկածի տակ է առնում խաղաղության հավանականությունը։
Նաում Գոլդմանը քննադատում էր Բեն Գուրիոնին արաբական աշխարհի հետ առճակատման գնալու համար։ Նա գրում էր, «Բեն Գուրիոնն այն մարդն է, ով հակաարաբական քաղաքականության հիմնական պատասխանատուն է, որովհետև նա է ձևավորում Իսրայելի սերունդների մտածելակերպը» ։ Բեն Գուրիոնի 1938 թվականի ելույթից․ «Ես հավատում եմ մեր իշխանության հզորությանը, մեր հզորությանը, որը կաճի, և եթե աճի համաձայնագիրը կգա…» :
1909 թվականին, Բեն Գուրիոնը փորձեց արաբերեն սովորել, բայց չհաջողեց։ Հետագայում նա տիրապետեց թուրքերենին։ Արաբ առաջնորդների հետ բանակցությունների ժամանակ նա միայն կարողացավ օգտագործել անգլերենը, մի փոքր էլ ֆրանսերենը ։
Անգլիացիների նկատմամբ վերաբերմունքը
1939 թվականի բրիտանական սպիտակ թղթում ամրագրված էր հրեաների ներգաղթը Պաղեստին, առաջին հինգ տարվա համար պետք է սահմանափակվի 15, 000 մեկ տարում, և հետագայում պետք է կախված լինի արաբական համաձայնությունից։ Սահմանափակվում էին նաև արաբներից հրեաների հող ձեռք բերելու իրավունքները։ Այս ամենից հետո Բեն Գուրիոնը փոխեց իր վերաբերմունքը արաբների նկատմամբ, հայտարարելով․ « Խաղաղությունը Պաղեստինում լավագույն իրավիճակը չէ Սպիտակ թղթի քաղաքականությունը տապալելու համար» ։ Բեն Գուրիոնը չէր հավատում արաբների հետ խաղաղ լուծման հնարավորությանը, ուստի շուտով սկսեց Յիշուվը նախապատրաստել պատերազմի։ Բրիտանական պատերազմական ջանքերին աջակցելու պատրվակով, Յիշուվի մոբիլիզացիայի միջոցով, նա ձգտում էր «Հրեական Բանակի» կորիզը կառուցել, և այս փորձում նրա հաջողությունը հետագայում ապահովեց սիոնիստների հաղթանակը Հրեական պետության հիմնադրման պայքարում ։
Երկրորդ Համաշխարհային պատերազմի ընթացքում, Բեն Գուրիոնը Յիշուվի բնակչությանը խրախուսում էր որպես կամավոր ծառայել Բրիտանական բանակում։ Նա հրապարակայնորեն ասում էր հրեաներին «աջակցեք բրիտանացիներին այնպես ասես չկա Սպիտակ Թուղթ և հակադրվեք Սպիտակ Թղթին այնպես, իբր չկա պատերազմ» ։ Պաղեստինի հրեա բնակչության մոտ 10%-ը Բրիտանական բանակի կամավորներ էին, ներառյալ բազմաթիվ կանանց։ Միևնույն ժամանակ, Բեն Գուրիոնը աջակցում էր հազարավոր Եվրոպայի հրեա փախստականներին, ապօրենի ներգաղթել Պաղեստին, այն ժամանակահատվածում, երբ բրիտանացիները հրեական ներգաղթի վրա շատ խիստ սահմանափակումներ էին դրել։
1946 թվականին, Բեն Գուրիոնը համաձայնվում է, որ Հագահան և Մենաշեմ Բեգինի Իրգունը միասին կռվեն բրիտանացիների դեմ, ովքեր շարունակում էին սահմանափակել հրեական ներգաղթը։ Բեն Գուրիոնը սկզբում համաձայնվել էր Բեգինի՝ 1946-ին Քինգ Դավիդ հյուրանոցի ռմբակոծման ծրագրի իրականացմանը, այնտեղ տեղակայված բրիտանական զինվորականներին առավել անհարմարություններ ստեղծելու մտադրությամբ (քան սպանության)։ Սակայն, երբ զանգվածային սպանության ռիսկն ակնհայտ էր, Բեն Գուրիոնը Բեգինին ասաց օպերացիան չեղարկել։ Բեգինը հրաժարվեց ։
Պաղեստինում հրեաների ապստամբության, ընդդեմ հրեաների ներգաղթյալների սահմանափակման, արաբների կողմից Պաղեստինի հատվածային պետության տարբերակի բացառման, և Պաղեստինում 100, 000-անոց զորք պահելու ծախսերի պատճառով, Բրիտանիայի կառավարությունը հարցը բարձրացրեց ՄԱԿ-ում։ Անգլիան մասնատման ծրագրին դեմ էին և հայտարարեցին, որ 1948 թվականի մայիսի 15-ին մանդատը հետ կտան։ Սակայն մայիսի 14-ին հրեաները միակողմանիորեն հրապարակեցին Իսրայելի անկախության հռչակագիրը։
Վերաբերմունքը արևմտյան ափը նվաճելուն
1948 թվականի Արաբա-իսրայելական պատերազմի առաջին տաս օրից հետո, հայտնի էր, որ Իսրայելը ռազմականապես գերազանցում էր թշնամուն և հետագայում կաբինետն էր որոշում հաջորդ գրոհը երբ և որտեղ կազմակերպել ։ Սեպտեմբերի 24-ին, Պաղեստինյան անկանոն ուժերի կողմից հարձակում է իրականացվել Լատրունի՝ վիճարկելի հատվածի վրա (23 Իսրայելցի զինվոր էր սպանվել)։ Սեպտեմբերի 26-ին Դավիդ Բեն Գուրիոնը Լատրունի վրա հարձակվելու և Արևմտյան ափի մեծ մասը գրավելու իր պատճառաբանություններն է բերում կաբինետին  ։ Առաջարկը քննարկումից հետո մերժվեց 5 ձայն կողմ, 7 դեմ հարաբերակցությամբ ։ Բեն Գուրիոնը կաբինետի որոշումը որակեց որպես bechiya ledorot («սերունդների ողբի աղբյուր»), համարելով, որ Իսրայելը հնարավոր է վերջնականապես կորցրեց Յերուսաղեմի հին քաղաքը  ։
Այս իրադարձությունների շուրջ հակասություն կար։ Ըստ Ուրի Բար-Ջոզեֆի, Բեն Գուրիոնի ներկայացրած ծրագիրը, սահմանափակ գործողությունների նպատակ ունեին, Լատրունը գրավելու, այլ ոչ թե համատարած հարձակման։ Ըստ Դավիդ Տալի Կառավարության հավաքի ժամանակ, Բեն Գուրիոնը արձագանքել է Երուսաղեմի պատվիրակության հայտնածին։ Նա նշում է, որ Արևմտյան ափը գրավելու նրա ծրագրի մասին տեղեկությունները չեն հաստատվում ոչ Բեն Գուրիոնի օրագրով, ոչ Կառավարության արձանագրության մեջ :
Թեման նորից բարձրացավ 1948 թվականի պատերազմի վերջում, երբ գեներալ Յիգալ Ալոնը նույնպես առաջարկեց գրավել արևմտյան ափը մինչև Հորդանան գետը, որպես պետության բնական պատնեշ։ Այս անգամ Բեն Գուրիոնը հրաժարվեց, չնայած նա համոզված էր բանակը ուժեղ էր այնքան, որպեսզի գրավումն ապահովեր։ Նա վախենում էր Արևմտյան ուժերի արձագանքից և ուզում էր պահպանել ԱՄՆ-ի հետ լավ հարաբերությունները և անգլիացիներին չհրահրել։ Ավելին, նրա կարծիքով պատերազմի արդյունքները արդեն բավարար են և Իսրայելի առաջնորդները պետք է կենտրոնանան երկրի կառուցման վրա :
Ըստ Բենի Մորիսի, "Բեն Գուրիոնը պատերազմի ընթացքում վախեցավ։ Եթե նա լայնամասշտաբ տեղահանումներ իրականացներ և մաքրեր ողջ երկիրը՝ Իսրայելի ողջ տարածքը, մինչև Հորդանան գետը։ Կարող է պարզվել, որ դա նրա ճակատագրական սխալն էր։ Եթե միայն նա լիարժեք տեղահանում իրականացներ, այլ ոչ մասնակի, նա Իսրայել երկիրը կկայունացներ սերունդների համար" :
Ռազմական ղեկավարություն
1948 թվականի Արաբա-Իսրայելական պատերազմի ընթացքում, Բեն Գուրիոնը վերահսկում էր նորածին պետության ռազմական գործողությունները։ Իսրայելի անկախության առաջին շաբաթների ընթացքում, նա հրամայեց բոլոր զինյալներին միավորել մեկ ազգային բանակում՝ Իսրայելի պաշտպանության ուժեր (IDF)։ Այդ նպատակով, Բեն Գուրիոնը կիրառեց ուժեղ ձեռք Ալտալենա ռազմական նավի օգնությամբ, նա Իրգունի ողջ զենքը բռնագրավեց։ Նա հայտարարեց, որ ողջ զենքը կհանձնվի Իսրայելի պաշտպանության բանակին։ Երբ Թել Ավիվի ծովափում ռազմական գործողություններ բռնկվեցին, նա հրամայեց ուժով վերցնել և ռմբակոծել նավը։ Այդ կռվում տասնվեց Իրգունի զինյալներ և երեք Իսրայելի բանակի զինվորներ զոհվեցին։ Միասնական բանակ ունենալու քաղաքականությանը հետևելով` նա հրամայեց նաև Պալմախ շտաբները լուծարել և միավորել Իսրայելի ազգային բանակի հետ։ Այս գործողություններով նա կարողացավ վերահսկել երկրի ռազմական ուժերը։ Նա փորձեց նվազեցնել Մապամ-ի անդամների թիվը ռազմական ղեկավարությունում, սակայն գեներալները բունտ բարձրացրեցին։
1935 թվականից լինելով Հրեական գործակալության ղեկավար` Բեն Գուրիոնը փաստացի հրեա բնակչության ղեկավարն էր, նույնիսկ մինչև Իսրայել պետության հիմնադրման հայտարության։ Այս պաշտոնում նա մեծ դեր է խաղացել Արաբա-Իսրայելյան պատերազմում։ Այդ են վկայում Իսրայելի ազգային բանակի արխիվները, որոնք 1980-ականների վերջերին բացվեցին գիտնականների հետազոտման համար ։
Իսրայելի հիմնադրումը
1948 թվականի մայիսի 14-ին, Բրիտանական մանդատի վերջին օրը, Բեն Գուրիոնը հրապարակեց Իսրայելի անկախության հռչակագիրը։ Հռչակագրում, նա հայտարարում էր, որ նոր պետությունը կապահովի իր բոլոր քաղաքացիների սոցիալական և քաղաքական հավասարությունը, անկախ նրանց դավանած կրոնից և ռասայից։
Իր պատերազմական օրագրում, 1948-ի փետրվարին, Բեն Գուրիոնը գրում է․ «Պատերազմը մեզ երկիր կտա։ Մերոնք, ոչ մերոնք միայն խաղաղության հասկացություններ են, պատերազմի ժամանակ դրանք կորցնում են իրենց իմաստը» ։ Հետագայում նույնպես նա հաստատում է դա, հայտարարելով, « Նեգևում մենք չպետք է հող գնենք, մենք պետք է այն նվաճենք։ Դուք մոռացել եք, որ մենք պատերազմում ենք» ։ Միևնույն ժամանակ արաբները նույնպես պատերազմի միջոցով մրցում էին Իսրայելի հետ, տարածքների վերահսկման համար, իսկ Հորդանանի Արաբական լեգիոնը որոշում էր ընդունել ուժերը կենտրոնացնել Բեթղեհեմում և Հեբրոնում, որպեսզի պահեն այդ շրջանը արաբ բնակիչների համար, և կանխեն Իսրայելի տերիտորիալ ձեռքբերումները ։ Իսրայելցի պատմաբան Բեննի Մորիսը գրել է 1948 թվականի Պաղեստինյան արաբների ջարդերի մասին, և նշել, որ Բեն Գուրիոնը ջարդերը իրականացրած սպաներին կոծկել է ։
1948 թվականի Արաբա-Իսրայելյան պատերազմի ընթացքում Իսրայելը ղեկավարելուց հետո, Բեն Գուրիոնը ընտրվեց Իսրայելի վարչապետ, երբ նրա ղեկավարած Մապայ աշխատավորական կուսակցությունը հաղթեց 1949 թվականի փետրվարի 14-ին Իսրայելի առաջին ազգային ընտրություններում, ստանալով Քնեսեթի տեղերի առավելագույն քանակը։ Նա այդ պաշտոնում մնաց մինչև 1963 թվականը, բացառությամբ 1954 և 1955 թվականների միջև ընկած ժամանակահատվածը։ Որպես վարչապետ նա վերահսկում է պետական կառույցների հիմնումը։ Նա նախագահում էր երկրի և ազգաբնակչության արագընթաց զարգացմանն ուղղված բազում ազգային նախագծերում։ Կախարդական կարպետ գործողություն՝ հրեաների տեղափոխումն արաբական երկրներից, Իսրայելի ազգային ջրատարի կառուցումը, գյուղատնտեսության զարգացման և նոր գյուղերի և քաղաքների հիմնադրման ծրագրեր։ Մասնավորապես, նա կոչ էր անում նորարական բնակավայրեր ստեղծել հեռավոր շրջաններում, հատկապես Նեգևում։ Բեն Գուրիոնը Նեգև անապատը ծաղկացնելու դժվարությունները դիտում էր որպես հարթակ, որտեղ հրեա ժողովուրդը կարող էր ամենամեծ ներդրումն ունենալ ողջ մարդկությանը ։ Նա կարծում էր, որ նոսր բնակեցված և անպտուղ Նեգև անապատը, Պաղեստինում բնակություն հաստատելու համար, հիանալի հնարավորություն է, արաբ բնակչության կողմից նվազագույն դիմադրությամբ, և օրինակ ծառայեց, անձնապես հաստատվելով Նեգևի կենտրոնում, Սդե Բոկեր կիբուցում ։
1953 թվականին, Բեն Գուրիոնը հայտարարեց կառավարությունից հեռանալու իր մտադրության մասին։ Նրա փոխարինեց Մոշե Շարեթը, ով 1954-ի հունվարին ընտրվեց Իսրայելի երկրորդ վարչապետ։ Սակայն 1955 թվականին Բեն Գուրիոնը ժամանակավորապես փոխարինեց Շարեթին, երբ վերջինս այցելեց ԱՄն։ Այդ ընթացքում Բեն Գուրիոնը հաջող հարձակում կազմակերպեց Գալիլեի ծովի հյուսիսարևելյան ափերի Սիրիական կրակակետերի վրա։ Դա, Իսրայելի ձկնորսների վրա սիրիական հարձակումների պատասխանն էր։ Բեն Գուրիոնը հարձակումը կազմակերպել էր առանց կառավարության հետ խորհրդակցելու։ Հետագայում Շարեթը դառնությամբ կնշի, որ Բեն Գուրիոնը գերազանցել էր իր իրավունքները։
1955 թվականին Բեն Գուրիոնը վերադարձավ կառավարություն։ Նա ստանձնեց պաշտպանության նախարարի պաշտոնը և շուտով վերընտրվեց վարչապետի պաշտոնում։ Երբ Բեն Գուրիոնը վերադարձավ, Իսրայելի զորքերը սկսեցին ավելի ագրեսիվ պատասխանել դեռևս Եգիպտական կառավարման տակ գտնվող Գազայից պաղեստինյան պարտիզանների հարձակումներին։ Եգիպտոսի պրեզիդենտ Գամալ Աբդել Նասերը Չեխիայի հետ պայմանագիր կնքելով մեծ քանակությամբ ժամանակակից զենք ձեռք բերեց։ Իսրայելը իր հերթին զինվեց Ֆրանսիայի օգնությամբ։ Նասերը արգելափակեց Իսրայելի նավերի մուտքը Տիրանի նեղուցով և Սուեզի ջրանցքով։ 1956 թվականի հուլիսին, ԱՄՆ-ը և Բրիտանիան հրաժարվեցին ֆինանսավորել Ասուանի ջրամբարի նախագիծը Նեղոսի վրա, և մեկ շաբաթ անց Նասերը կարգադրեց ազգայնացնել Ֆրանսիայի և Անգլիայի վերահսկողության տակ գտնվող Սուեզի ջրանցքը։ 1956 թվականի վերջում, Արաբական ռազմատենչ հայտարարությունները դրդեցին Իսրայելին Սինայում կենտրոնացած Եգիպտական զորքերին դուրս մղել, և Իսրայելը ներխուժեց Եգիպտական Սինայի թերակղզին։ Իսրայելի մյուս նպատակներն էին վերացնել ֆիդայիների ներխուժումը Իսրայելի տարածք, ինչը հարավային բնակչության կյանքն անտանելի էր դարձնում, և բացել Տրանի նեղուցը Իսրայելի նավերի համար :
Իսրայելը թերակղզու մեծ մասը գրավեց մի քանի օրում։ Նախնական համաձայնության համաձայն, Բրիտանիան և Ֆրանսիան մի քանի օրվա ընթացքում ներխուժեցին Եգիպտոս, նպատակ ունենալով վերականգնել Սուեզի ջրանցքի վրա վերահսկողությունը և հեռացնել նախագահ Նասերին։ ԱՄՆ-ի ճնշումը ստիպեց Բրիտանիային և Ֆրանսիային հետ կանգնել, իսկ Իսրայելին հեռանալ Սինայից, որի դիմաց Իսրայելի նավերը ազատ կնավարկեն Կարմիր ծովով։ ՄԱԿ-ը առաջին խաղաղապահ զորքերը տեղադրեց Եգիպտոսի և Իսրայելի միջև, և հաջորդ տասնամյակում զորքերը պահպանում էին խաղաղությունը և ֆիդայիների ներխուժումը Իսրայելի տարածք դադարեց։ 1959 թվականին, Բեն Գուրիոնը Արևմտյան Գերմանիայի պաշտոնական զեկույցներից պարզում է, որ տխրահռչակ նացիստական ռազմական հանցագործ Ադոլֆ Էյխմանը ամենայն հավանականությամբ ապրում է Արգենտինայում։ Բեն Գուրիոնը հրամայում է Իսրայելի արտաքին հետախուզական ծառայությանը՝ Մոսսադին, նրան կենդանի բռնել, Իսրայելում դատապարտելու համար։ 1960 թվականին, առաքելությունը ի կատար ածվեց՝ Էյխմանը դատվեց և դատապարտվեց բազմաթիվ հանցագործությունների՝ այդ թվում մարդկության դեմ հանցագործության համար, և 1962-ին մահապատժի դատապարտվեց։
Բեն Գուրիոնը սևեռվել էր Իսրայելի կողմից միջուկային զենք ձեռք բերելու մտքին, զգալով, որ միջուկային զինանոցը միակ ճանապարհն էր՝ դիմակայելու արաբական քանակական, տարածքային և ֆինանսական ռեսուրսների գերակայությանը և դա Իսրայելի փրկության և մեկ այլ Հոլոքոստի կանխարգելման միակ վստահելի երաշխիքն էր ։
Բեն Գուրիոնը անձնական պատճառներով 1963 թվականին հրաժարվեց վարչապետի պաշտոնից, և իրեն հաջորդ ընտրեց Լեվի Էշկոյին։ Մեկ տարի անց երկուսի միջև մրցակցություն առաջացավ, երբ 1954-ին Եգիպտոսում Իսրայելի գաղտնի գործողությունը ձախողելու պատճառով։ Բեն Գուրիոնը պնդում էր, որպեսզի հետաքննություն անցկացվեր, Էշկոլը հրաժարվեց։ Դրա հետևանքով Բեն Գուրիոնը Մապայից դուրս եկավ և 1965-ի հունիսին նոր Ռաֆի կուսակցությունը հիմնեց, մինչդեռ Մապայը միացավ մեկ այլ Ահդութ Հավոդա կուսակցության հետ։ Էշկոլը դարձավ միավորված կուսակցության առաջնորդ։ Իսրայելի պառլամենտական ընտրություններում Էշկոլի կուսակցությունը հաղթեց և Էշկոլը դարձավ երկրի առաջնորդ։
Հետագա քաղաքական կարիերան
1967 թվականի մայիսին, ՄԱԿ-ի խաղաղարար ուժերի հեռանալուց հետո, Եգիպտոսը սկսեց ավելացնել զորքերը Սինայի թերակղզում և Տիրանի նեղուցը փակեց Իսրայելի նավերի համար։ Այս և մյուս Արաբական պետությունների գործողությունների պատճառով, Իսրայելը սկսեց պատրաստվել պատերազմի։ Իրադրությունը սրվեց հունիսի 5-ի վեցօրյա պատերազմի բռնկումով։ Երուսաղեմում ազգային միասնության կամ արտակարգ կառավարություն ստեղծելու կոչ արվեց։ Այդ ընթացքում, Բեն Գուրիոնը Սդե Բոկերում հանդիպեց իր վաղեմի հակառակորդ Մեխանեմ Բեգինի հետ, Բեգինը խնդրեց Բեն Գուրիոնին միանալ Էշկոլի ազգային միացյալ կառավարությանը։ Չնայած Էշկոլի Մապայ կուսակցության անդամները սկզբում դեմ էին կառավարության ընդլայնմանը, բայց ի վերջո համակերպվեցին ։ Մայիսի 23-ին, Իսրայելի պաշտպանության բանակի շտաբի պետ Յիձակ Ռաբինը հանդիպեց Բեն Գուրիոնի հետ, նրա հովանավորությունը ստանալու։ Սակայն Բեն Գուրիոնը մեղադրեց Ռաբինին Իսրայելին մահացու վտանգի մեջ ներքաշելում, պահեստայիներին հավաքագրելով և հրապարակայնորեն Արաբական կոալիցիայի հետ պատերազմի պատրաստվելու համար։ Բեն Գուրիոնը Ռաբինին ասաց, որպեսզի նա գոնե ձեռք բերի արտաքին ուժերի աջակցությունը, ինչպես ինքն արել էր Սուեզի ճգնաժամի ժամանակ։ Հանդիպումից հետո Ռաբինը մի քանի օր անկողնային էր։
Իսրայելի կառավարությունը որոշեց պատերազմել և հանկարծակի հարվածով ոչնչացնել Եգիպտոսի Օդային ուժերը։ Իսրայելի պաշտպանության նախարար Մոշե Դայանը Բեն Գուրիոնին հայտնել էր հունիսի 4–5 գիշերվա հարձակման մասին։ Հետագայում Բեն Գուրիոնը գրել էր իր օրագրում, որ մտահոգված էր Իսրայելի վերահաս հարձակման համար։ Հունիսի 5-ին վեցօրյա պատերազմը սկսվեց Իսրայելի օդային հարձակումով, արդյունքում ոչնչացվեց Եգիպտոսի օդուժը։ Այնուհետև Իսրայելը՝ մի քանի հարձակումների արդյունքում, գրավեց Սինայի թերակղզին և Գազայի հատվածը Եգիպտոսից, Արևմտյան ափը, ներառյալ Արևելյան Երուսաղեմը Հորդանանից, և Գոլանի բարձունքները Սիրիայից։ Պատերազմից հետո, Բեն Գուրիոնը համաձայն էր վերադարձնել գրավյալ տարածքները, բացառությամբ Արևելյան Երուսաղեմի, Գոլանի բարձունքներից և Հեբրոն սարից, որպես խաղաղության համաձայնագրի մաս ։
Հունիսի 11-ին Բեն Գուրիոնը իր տանը հանդիպում է իր աջակիցների խմբի հետ։ Հանդիպման ընթացքում պաշտպանության նախարար Մոշե Դայանը առաջարկում է Արևմտյան ափի ինքնավարություն, Գազայի փախստականների հանձնում Հորդանանին և միացյալ Երուսաղեմը՝ Իսրայելի մայրաքաղաք։ Բեն Գուրիոնը համաձայնվում է նրա հետ, բայց պրոբլեմներ է կանխատեսում կապված Պաղեստինի փախստականներին Հորդանանին հանձնելու հարցում, և խորհուրդ է տալիս ուղիղ բանակցություններ վարել Եգիպտոսի հետ, առաջարկելով Սինայի թերակղզու միջանցքի դիմաց ստանալ խաղաղություն և նավարկության հնարավորություն Տիրանի նեղուցով։ Հաջորդ օրը նա Քնեսեթի իր կաբինետում հանդիպում է Երուսաղեմի քաղաքապետ Տեդի Կոլեկի հետ։ Չնայած իր ավելի ցածր պաշտոնական դիրքին, Բեն Գուրիոնը նախատում է Կոլեկին ինչպես իր ենթակային ։
Վեցօրյա պատերազմից հետո, Բեն Գուրիոնը քննադատում էր կառավարության անտարբերությունը միացյալ Երուսաղեմի կառուցման և զարգացման գործին։ Որպեսզի Երուսաղեմը մնա Իսրայելի ձեռքում, նա պնդում էր, որ անհրածեշտ է զանգվածային բնակեցման ծրագիր իրականացնել Հին քաղաքում և շրջակա բլուրների վրա, ինչպես նաև խոշոր արդյունաբերություն հիմնել հրեա ներգաղթյալներին գրավելու համար։ Նա պնդում էր նաև, որ գործընթացի արդյունքում արաբները չպետք է վտարվեն ։ Բեն Գուրիոնը կոչ էր անում նաև հրեաներով ինտենսիվ բնակեցնել Հեբրոնը։
1968 թվականին, Ռաֆի և Մապայ կուսակցությունները միավորվում են, Բեն Գուրիոնը լքում է իր հին կուսակցությունը։ Նա հանդես է գալիս ընտրական ռեֆորմներ իրականացնելու առաջարկով։ Նա ձևավորում է մեկ այլ նոր կուսակցություն, որը 1969 թվականի ընտրություններում Իսրայելի օրենսդիր մարմնում չորս տեղ է ստանում։
Վերջին տարիներ և մահ
Բեն Գուրիոնը քաղաքականությունը թողեց 1970 թվականին և իր վերջին տարիներն անցկացրեց համեստ տանը կիբուցում՝ աշխատելով Իսրայելի պատմության վաղ տարիներ 11-րդ հատորի վրա։ 1971 թվականին նա այցելեց Սուեզի ջրանցքի երկայնքով իսրայելական դիրքերը։
1973 թվականի նոյեմբերի 23-ին բեն Գուրիոնը կաթված ստացավ։ Կաթվածին հաջորդած շաբաթվա ընթացքում նրան այցելեցին բարձրակարգ պաշտոնյաներ, ներառյալ Գոլդա Մեիրը։ Նոյեմբերի 23-ին նրա վիճակը սկսեց վատանալ, և դեկտեմբերի 1-ին, 87 տարեկանում, նա մահացավ։ Նրա մահվան օրը նրա թոռ Ալոնը, ով կռվում էր պատերազմում, հոսպիտալացվել էր բեկորային վնասվածքների պատճառով ։ Նրա մարմինը Քնեսեթում էր, ողջ երկրով մեկ սիրենաներ հնչեցին ազդարարելու նրա մահը։ Նա թաղված է հուղակավորության պարզ շարքում՝ իր կնոջ Պաուելայի կողքին։
Ծանոթագրություններ
Կատեգորիա:Իսրայելի նախարարներ Կատեգորիա:Իսրայելի վարչապետներ Կատեգորիա:Իսրայելի պատմություն Կատեգորիա:Ստամբուլի համալսարանի իրավագիտության ֆակուլտետի շրջանավարտներ Կատեգորիա:Կաթվածից մահացածներ
Կիշտովսկի շրջան
Կիշտովսկի շրջան (Кыштовский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կիշտովկա ։
Աշխարհագրություն
Շրջանի տարածքի մակերեսը կազմում է 11101 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13530 մարդ։ Բնակչության խտությունը կազմում էր 1,22 մարդ/կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սեն Սիբարդո
Սեն Սիբարդո (Saint-Cybardeaux), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 787 մարդ, բնակչության խտությունը` 37.00 մարդ/կմ²։ Բնակավայրը զբաղեցնում է 21 կմ² տարածք։
Աշխարհագրություն
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 20 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 525 աշխատունակ (15-64 տարեկան) բնակիչ, որոնցից ակտիվ էին 381-ը, իսկ ոչ ակտիվները` 144։ Ակտիվության ցուցանիշը կազմում է 72,6 %։ 381 աշխատունակ մարդկանցից աշխատել է 353 անձ (197 տղամարդ և 156 կին)։ Գործազուրկ են եղել 28 անձ (9 տղամարդ և 19 կին)։ 144 անաշխատունակներից 45-ը եղել են աշակերտներ կամ ուսանողներ, 58-ը` թոշակառուներ, իսկ 41-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լավալ Մորանսի
Լավալ Մորանսի (Laval-Morency), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 244 մարդ, բնակչության խտությունը` 57.01 մարդ/կմ²։ Բնակավայրը զբաղեցնում է 4.28 կմ² տարածք։
Աշխարհագրություն
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 18 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 52։ Ակտիվության ցուցանիշը կազմում է 67,1 %։ 106 աշխատունակ մարդկանցից աշխատել է 96 անձ (49 տղամարդ և 47 կին)։ Գործազուրկ են եղել 10 անձ (7 տղամարդ և 3 կին)։ 52 անաշխատունակներից 16-ը եղել են աշակերտներ կամ ուսանողներ, 18-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կոլիվանի շրջան
Կոլիվանի շրջան (Колыванский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1925 թվականին։ Վարչական կենտրոնը՝ Կոլիվան ։
Աշխարհագրություն
Շրջանի տարածքի մակերեսը կազմում է 10573 կմ²։
Արտաքին հղումներ
Կատեգորիա:Նովոսիբիրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Աղախնի պատմվածքը (հեռուստասերիալ)
Աղախինի պատմվածքը (The Hanmaid's tale), ամերիկյան հեռուստասերիալ` նկարահանված ըստ կանադացի գրող Մարգարեթ Էթվուդի նույնանուն վեպի։ Սերիալի պրեմիերան կայացել է 2017 թվականի ապրիլի 26-ին ։
2017 թվականի մայիսի 3-ին որոշվել է սկսել 2֊րդ եթերաշրջանը, որի պրեմիերան կայացել է 2018 թվականի ապրիլի 25-ին ։ 2018 թվականի մայիսի 2-ին Hulu-ն հայտարարել է, որ սերիալը կունենա 3-րդ եթերաշրջան ։
Սյուժե
Գործողությունները տեղի են ունենում ապագայում, հորինված տոտալիտար աստվածապետությունում՝ Գիղեադ Հանրապետությունում:Գիղեադը, որը գտնվում է ժամանակակից ԱՄՆ-ի տարածքում, մշտապես պատերազմի մեջ է հարևան երկրների դեմ։ Ապագայում, սեռավարակների և մթնոլորտի աղտոտման պատճառով հարյուրավոր կանանցից միայն մեկը կարող է երեխա ունենալ, այդ պատճառով հանրապետությունում հասարակ խավի կանայք ուղարկվում են հատուկ ճամբարներ, որտեղ նրանց պատրաստում են իրենց միակ գործառույթին՝ երեխա ունենալու այն սպաների համար, որոնց կանայք չեն կարող անել դա։
Ծանոթագրություններ
Կատեգորիա:Անգլերեն հեռուստասերիալներ Կատեգորիա:2010-ականների ամերիկյան դրամա հեռուստասերիալներ Կատեգորիա:Hulu-ի բնօրինակ ծրագրեր Կատեգորիա:«Ոսկե գլոբուս» մրցանակի դափնեկիրներ Կատեգորիա:Ֆեմինիստական հեռուստասերիալներ
Նևիլ Լոնգբոթոմ
Նևիլ Լոնգբոթոմ (Neville Longbottom), «Հարրի Փոթեր» վիպաշարի կերպար, մաքրարյուն կախարդ, Ֆրենկ և Ալիսա Լոնգբոթոմների միակ զավակը։ Նևիլի ծնողները Մոգության Նախարարության կողմից մեծ հարգանք են վայելել և Փյունիկյան միաբանության լիիրավ անդամ են եղել, մինչև նրանք չխելագարվեցին՝ Բելլատրիսա Լեսթրեյնջի և 3 այլ մահաբերների օգտագործած կռուցիատուսի նզովքից։ Ֆրենկ և Ալիսա Լոնգբոթոմների խելագարությունից հետո, Նևիլին մեծացրել է իր տատիկը՝ Ավգուստա Լոնգբոթոմը։
Նևիլը սկսեց հաճախել Հոգվարթս դպրոց 1991 թվականին։ Բաշխիչ Գլխարկը նրան ուղարկեց Գրիֆֆինդորի ֆակուլտետ, որտեղ նա դարձավ Հարրի Փոթերի, Ռոն Ուիզլիի և Հերմիոնա Գրեյնջերի համակուրսեցին։ Դպրոց հաճախելու առաջին տարիներին նա ցուցաբերում էր ոչ բավարար ցուցանիշներ և ըստ իր տատիկի՝ գցում էր Լոնգբոթոմների ընտանիքի պատիվը, սակայն Հոգվարթս հաճախելու վերջին տարիներին նա ցույց տվեց իր հզոր պոտենցիալը՝ դառնալով Դամբլդորի Ջոկատի կարևորագույն անդամ։ Այդ կազմակերպությունը աշակերտներին սովորեցնում էր հարձակվել և պաշտպանվել։ Նևիլը մասնակցել է և՛ Մոգության Նախարարության ճակատամարտին (1996), և՛ Հոգվարթսի ճակատամարտին (1998): Հոգվարթսի ճակամարտի ժամանակ նա վերացրեց Վոլան դե Մորտի վերջին՝ յոթերորդ հորքրուքսին՝ Նագինի օձին։
Կախարդների երկրորդ պատերազմից հետո Նևիլը աշխատում է Մոգության Նախարարությունում և մինչև Հոգվարթսում պրոֆեսոր դառնալը, նա ամուսնանում է Հաննա Աբբոթի հետ և դառնում Հարրի և Ջինի Փոթերների երկրորդ զավակի՝ Ալբուս Փոթերի կնքահայրը։
Մանկություն
Նևիլ Լոնգբոթոմը ծնվել է 1980 թվականի Հունիսի 30ին ։ Նրա ծնողներն էին Ֆրենկ և Ալիսա Լոնգբոթոմները։ Նևիլի ծննդից մի քանի ժամ հետո՝ հունիսի 31ին, ծնվեց Հարրի Փոթերը։ Նա կիսարյուն կախարդ է ։ Հավանական է նրա ազգակցական կապը Փոթերների, Բլեքների, Ուիզլիների և Կռաուչների ընտանիքների հետ, որոնք նույնպես կիսարյուն են։ Նևիլի ծնողները եղել են Փյունիկյան միաբանության անդամ, որի անդամ դարձավ նաև Նևիլը հետագայում։ Նևիլը և Հարրին այն երկու անձիք էին, ովքեր տեսլանել էին Սիբիլ Թրելոնիին և ովքեր պետք է վերջնականապես ոչնչացնեին Լորդ Վոլան դե Մորտին ։
Քիչ ժամանակ անց Վոլան դե Մորտի հետևորդները հարձակում սկսեցին Լոնգբոթոմների վրա։ Բելլատրիսա Լեսթրեյնջը, նրա ամուսինը՝ Ռոդոլֆուս Լեսթրեյնջը, Ռաբաստան Լեսթրեյնջը և Բարթի Կռաուչ Կրտսերը, օգտագործելով կրուցիատուսի նզովքը, ի վերջո խելագարության են հասցնում Ֆրենկ և Ալիսա Լոնգբոթոմներին, ովքեր հիվանդանոցում այլևս չէին ճանաչում իրենց որդուն։
Նևիլը մեծացավ իր հայրական տատիկի՝ Ավգուստա Լոնգբոթոմի խնամքի ներքո։ Նա խիստ և ահեղ կին էր, ով անհանգստանում էր իր թոռան համար։ Պատճառն այն էր, որ Նևիլը մանուկ հասակում կախարդությանն նշաններ ցույց չէր տալիս և կարող էր սքվիբ լինել։ Սակայն Նևիլի մեծ քեռին՝ Ալջիա Լոնգբոթոմը, մի անգամ նրան դուրս նետեց պատուհանից և նա հետ վերադարձավ՝ ժխտելով այն փաստը, որ ինքը սքվիբ է։ Ավգուտան Նևիլին հաճախ նախատում էր Լոնգբոթոմների պատիվը գցելու համար։
Առաջին տարին
Նևիլը վախեցած էր. բոլոր գրիֆֆինդորցիները ունեին խիզախ համբավ, և նա մտածում էր, որ եթե դառնա գրիֆֆինդորցի, կձախողի ամեն ինչ։ Երկար ժամանակ նա Բաշխիչ Գլխարկին խնդրում էր իրեն ուղարկել Հաֆլփաֆ, սակայն գլխարկը երկար մտածելուց հետո, ընտրեց Գրիֆֆինդորը ։ Նևիլը այնքան բարկացած էր այդ ընտրությամբ, որ մոռացավ գլխարկը հանել գլխից, վեր ելավ և հեռացավ, սակայն ստիպված էր վերադառնալ և գլխարկը փոխանցել մյուս աշակերտին ։
Իր թռչելու առաջին դասին Նևիլը բարձրությունից վայր է ընկնում ցախավելից և կոտրում իր դաստակը, մադամ Հուչը՝ քվիդիչի դասատուն, նրան ուղեկցում է հոսպիտալ, որտեղ էլ շուտով բուժվում է և վերադառնում դասերին։
Գրիֆֆինդոր-Հաֆլփաֆ քվիդիչի խաղի ժամանակ նորից ընդհարում տեղի ունեցավ Նևիլի և Մալֆոյի միջև, Դրակոն վիրավորում է Նևիլին և Ռոնին, և Ռոնը չդիմանալով հարձակվում է Մալֆոյի և նրա ընկերների վրա, իսկ Նևիլը նրան օգնության է հասնում։ Դա առաջին դեպքն էր, երբ Նևիլը պաշտպանում էր ինքն իրեն ։
Երկրորդ տարին
Երբ Հարրին և Ռոնը Հոգվարթս են ժամանում թռչող մեքենայով, Նևիլը առաջիններից մեկն էր, որ հայտնեց իր հիացմունքը այդ խելագար ժամանման մասին, իսկ հաջորդ առավոտ՝ Մեծ Սրահում, նա ոգեշնչում է Ռոնին բացել որոտան նամակը, ասելով որ ինքը նույնպես այդպիսի նամակ ստացել է իր տատիկից, որը սարսափելի էր ։
Նևիլի անհաջողությունները ուսումնական տարեսկզբում սկսվեցին առաջին Սև մոգությունից պաշտպանվելու դասին։ Գիլդերոյ Լոքհարթը՝ Սև մուգությունից պաշտպանվելու առարկայի պրոֆեսորը, որսացել էր թարմ փիքսիներ և բերել դասարան, որպեսզի ցուց տա աշակերտներին։ Նա անսպասելի բացում է փիքսիների վանդակի դուռը և նրանք չարաճճիորեն դուրս են թռչում՝ ավերելով ամեն ինչ։ Փիքսիներից երկուսը, բռնելով Նևիլի ականջներից, օդ են բարձրացնում, իսկ պրոֆեսոր Լոքհարթը, երեխաներին թողնելով այդ խառնաշփոթի մեջ, փախչում է դասասենյակից ։
Բասիլիսկի, Քլին Քրիվինի վրա հարձակումից հետո, Նևիլը մեծ վտանգ է զգում, քանի որ ուներ ոչ բավարար գիտելիքներ իր վրա հարձակումներին դիմակայելու համար։ Հետագայում պարզվեց, որ Նևիլի վախը հիմնավորված էր, Բասիլիսկը հարձակվում էր բոլոր կիսարյունների վրա, իսկ Նևիլը կիսարյուն էր ։
Նևիլը ներկա է լինում Պրոֆեսոր Լոքհարթի հիմնած «Մենամարտերի ակումբի» առաջին հանդիպմանը և Նևիլի համար մենամարտի զույգ է ընտրվում Ջասթին Ֆինչ-Ֆլեչլիը ։
Վալենտինից մի քանի օր անց Նևիլը Հարրիին տեղեկացնում է, որ նրա իրերը գտնվել են Ջինի Ուիզլիյի սենյակում (աղջիկը դա արել էր վախից դրդված, որպեսզի Հարրին չիմանա իր անգիտակից քայլերի մասին) ։
Երրորդ տարին
Նևիլի երրորդ աշակերտական տարին վտանգավոր սկիզբ ունեցավ։ Նևիլը Հոգվարթսի ճեպընթացով գնում էր դպրոց, երբ գնացքը կանգ առավ. նա իրոք վախեցած էր։ Գնացքի անակնկալ կանգից մի քանի րոպե հետո Նևիլը արդեն Հարրիի խցիկում էր և ճշտում էր, թե ինչ է պատահել։ Պարզվում է, որ գնացք դեմենտոր էր մտել, ով փնտրում էր Ազկաբանից փախած մարդասպանի՝ Սիրիուս Բլեքին ։ Պրոֆեսոր Լյուփինը մի քանի կտոր շոկոլադ է տալիս Հարրիին, որպեսզի նա ուտի և իրեն լավ զգա։ Նևիլը դպրոցում բերանից թռցնում է տեղի ունեցածի մասին, և Մալֆոյը սկսում է ծաղրել Հարրիին ։
Առաջին բախտագուշակության դասին Նևիլը, թեյի տերևներ կարդալիս, պատահաբար կոտրում է երկու թեյի բաժակ։ Պրոֆեսոր Թրելոնին զգուշացրեց Նևիլին, որ նա ուշանալու է հաջորդ դասից և այդպես էլ եղավ։ Կախարդական արարածների խնամքի դասին Նևիլը փորձում էր հիպոգրիֆ վարժեցնել, որը ամեն կերպ չէր ցանկանում խոնարհվել ։
Հաջորդ օրը Նևիլը առաջացրեց Պրոֆեսոր Սնեյփի զայրույթը. նա պետք է պատրաստեր «Փոքրացնող լուծույթ»։ Նա միշտ լուրջ խնդիրներ էր ունենում դեղաթուրմերի դասին, ամենաթույլը հենց այս առարկայից էր, իսկ Սնեյփի հանդեպ վախը ավելի էր բարդացնում նրա վիճակը։ Նրա պատրաստած թուրմը, որը պետք է դեղնականաչավուն գույն ունենար, Նևիլի սխալների պատճառով նարնջագույն էր դարձել։ Սնեյփը պայման է դնում Նևիլի առաջ. դասի վերջում նրա պատրաստած թուրմից մի քանի կաթիլ պետք է տային Նևիլի դոդոշին։ Հերմիոնան կիսաձայն ցուցումներ է տալիս Նևիլին, այնպես որ Սնեյփը չնկատի։ Նևիլը կարողանում է պատրաստել դեղաթուրմը և դոդոշի վրա կաթեցնելով՝ նա փոքրանում է,իսկ Սնեյփը Գրիֆֆինդորից հանում է հինգ միավոր՝ Հերմիոնայի հուշումների համար ։
Նույն օրը Նևիլը օգնում է պրոֆեսոր Լյուփինին սև ուժերից պաշտպանության դասին, որը բոգարթի մասին էր։ Այն հարցին, թե ինչն է ամենավախելի բանը Նևիլի համար, նա պատասխանում է. -Պրոֆեսոր Սնեյփը։ Պրոֆեսոր Լյուփինը խնդրում է բոգարթի ազատումից հետո պատկերացնել Սնեյփին իր տատիկի շորերով և ասել «ռիդիկուլուս» հմայախոսքը։ Նևիլը կարողանում է հաջողությամբ կատարել առաջադրանքը ։
Նևիլը 1994 թվականի գարնանը մոռացել էր Գրիֆֆինդորի ընդհանուր սենյակի ծածկագիրը։ Արքայազն Կադոգանը՝ սենյակի պահապան նկարը, շատ հաճախ էր փոխում սենյակի ծածկագիրը, և Նևիլը ստիպված էր գրել այն թղթի վրա, որպեսզի հիշի։ Նևիլը կորցնում է թուղթը, և Սիրիուս Բլեքը, գտնելով այն, փորձում է ներխուժել Գրիֆֆինդորի ընդհանուր սենյակ՝ դանակը ձեռքին։ Այս դեպքից հետո ՄաքԳոնագալը արգելեց նրան այլևս այցելել Հոգսմիթ և իմանալ ծածկագիրը. նա ստիպված էր սպասել դիմանկարի մոտ, մինչև ինչ-որ մեկը գա և բացի դուռը։ Երկու օր հետո նա ստանում է որոտող նամակ իր տատիկից, որտեղ Նևիլի տատիկը գոռում է իր վրա, ասելով, որ նա գցում է Լոնգբոթոմների ընտանիքի պատիվը ։
Չորրորդ տարին
1994 թվականի ուսումնական տարում առաջին անգամ Նևիլը հանդիպում է Հարրիին, Ռոնին և Հերիմոնային Հոգվարթսի ճեպընթացում, և տխուր լսում Ռոնի հիշողությունները Քվիդիչի Աշխարհի Առաջնության մասին (Նևիլի տատիկը չէր գնել տոմսեր հանդիպումները դիտելու համար) ։
Սև ուժերից պաշտպանության առաջին դասում, Նևիլը պատասխանում է Ալաստոր Խոժոռի հարցերին, որոնք արգելված հմայախոսքերի վերաբերյալ էին, մասնավորապես կռուցիատոսի նզովքի։ Երբ Ալաստորը ցուցադրում է կռուցիատոսը նզովքը սարդի վրա, Նևիլը սարսափում է, բռնվում գրասեղանից, իսկ նրա մատները սպիտակում են։ Հերիմոնան նկատում է դա և խնդրում պրոֆեսորին դադարեցնել փորձարկումները։ Պրոֆեսոր Խոժոռը Բարթի Կռաուչ Կրտսերն էր, նա օգտագործել էր ձևափոխող դեղաթուրմ և ընդունել Ալաստորի կերպարանքը։ Բարթի Կռաուչ Կրտսերը Նևիլի ծնողների վրա հարձակվողնրից մեկն էր։ Դասից հետո նա հրավիրում է Նևիլին թեյ խմելու և հարթում ամեն ինչ։
Իմանալով, որ Նևիլը լավ գիտելիքներ ունի բուսաբանությունից, Պրոֆեսոր Խոժոռը նրան է տալիս մի քանի գրքեր, որոնք ըստ պրոֆեսոր Սփրաութի՝ ով բուսաբանության ուսուցչուհին էր, կհետաքրքրեն նրան։ Գրքերից մեկը վերնագրված էր «Միջերկրածովյան կախարդական ջրային բույսեր եւ դրանց հատկություններ», որը նախատեսված էր Հարրիի համար։ Ըստ Բարթի Կռաուչ Կրտսերի պլանի՝ Նևիլը պետք է կարդար գիրքը և իմանար գիլվիդ (ջրախոտ) բույսի մասին, որի շնորհիվ մարդ խռիկների միջոցով կարողանում է երկար ժամանակ շնչել ջրի տակ, Նևլը պետք է ասեր Հարրիին այդ բույսի մասին, որպեսզնի այն օգտագործվեր Երեք հրաշագործների մրցության 2-րդ փուլում ։ Պլանը աշխատում է։ Երկար ժամանակ գրադարանում փնտրելուց հետո, Հարրին Նևիլից իմանում է այդ բույսի մասին և նրա օգնությամբ էլ գտնում է այն ։
Մի քանի օր հետո, պրոֆեսոր Խոժոռը Նևիլին կախարդում է իմպերիուսի հմայությամբ դասարանին ցույց տալով, թե ինչ է զգում կախարդվողը այդ հմայքից հետո։ Նևիլը՝ իմպերիուսի ազդեցության տակ, կատարում է բավականին զարմանալի մարմնամարզություններ, որը նա չէր կարող կատարել նորմալ վիճակում ։
Նևիլը Երեք հարշագործների մրցության 3-րդ փուլի հանդիսատես էր և երկրպագում էր Հարրիին՝ իր համակուրսեցուն, և Սեդրիկ Դիգորիի սարսափելի մահից հետո, ում սպանեց Լորդ Վոլան դե Մորտը, Նևիլը մասնակցեց նրա հիշատակին նվիրված արարաողությանը։
Հինգերորդ տարին
1995 թվականին Նևիլը ճեպընթացում հանդիպեց Հարրիին և Ջինիին, ովքեր ազատ նստատեղ էին փնտրում։ Նրանք տեղավորվում են Լունա Լավգուդի խցիկում, ապա Նևիլը ոգևորությամբ ցույց է տալիս իր Միմբուլուս անունով բույսը, որը նվեր էր ստացել մեծ քեռուց՝ իր ծննդյան առթիվ։ Նա ծրագրում էր այն ցույց տալ պրոֆեսոր Սփրաութին և ինչու ոչ նաև բազմացնել բույսը ։
Հոգվարթս ժամանելուց հետո Նևիլը օգնում է Հարրիին մտնել Գրիֆֆինդորի ընդհանուր սենյակ, քանի որ Հարրին դեռ չէր սովորել նոր գաղտնաբառը։ Ապա Նևիլը պաշտպանում է Հարրիին Սիմուս Ֆինիգանի հետ վիճաբանության ժամանակ, ով չէր հավատում Հարրիին և համարում էր նրան ստախոս՝ կարծելով, որ նա ստում է Լորդ Վոլան դե Մորտի վերադարձի մասին։ Հետագայում Սիմուսը ընդունում է իր սխալը և ասում, որ հավատում է Վոլան դե Մորտի վերադարձին ։
Երբ Հարրին կազամավորում է Դամբլդորի Ջոկատը, Նևիլը առաջիններից մեկն էր, ով անդամագրվում է կազմակերպությանը և մասնակցում առաջին հանդիպմանը Կարիքների սենյակում։ Երկար ջանքերից հետո Նևիլի մոտ ստացվում է զինաթափել Հարրիին, և Նևիլը սկսում է սովորել Ռոնի և Հերմիոնայի հետ, իսկ Հարրին հնարավորություն է սատանում ստուգել մնացած անդամների կարողությունները։ Հարրիի խրախուսանքից հետո Սուրբ Ծննդյան տոներից քիչ անց Նևիլը զարգացնում է իր հմտությունները ։
Սուրբ Ծնունդին Ռոնը, Հերմիոնան և Ջինին իմանում են որ Նևիլի ծնողները մահացած չեն, այլ ուղղակի խելագարվել են կռուցիատուսի նզովքի ազդեցությամբ։ Առաջին կախարդների պատերազմից հետո խելագարված հրաշագործների մեծ մասը տեղափոխվել էր Սուրբ Մունգոսի հիվանդանոց, նրանցից էին նաև Նևիլի ծնողները։ Հարրին միակ աշակերտն էր, ով արդեն 1994 թվականից գիտեր Նևիլի ծնողների մասին. նա իմացել էր այդ մասին հուշապահի միջոցով, սակայն ոչ մեկի չէր ասել՝ որոշելով պահել Նևիլի գաղտնիքը ։
Երբ 1996 թվականին հայտնի դարձավ Ազկաբանից տաս մահաբերների փախուստի մասին, որոնցից երեքը Նևիլի ծնողների վրա հարձակվածներն էին, Նևիլը չէր խոսում դրա մասին, սակայն նրա մեջ կատարվեց մի շարք փոփոխություններ։ Նա իր վրա աշխատում էր ավելի ու ավելի շատ, քան ուրիշ ինչ-որ մեկը Դամբլդորի Ջոկատում։ Նա Հերմիոնայից արագորեն սովորում էր նոր հմայախոսքեր ։
Երբ Հարրիին տեսլանում է Սիրիուս Բլեքի գլխին կախված վտանգը, Նևիլը առաջիններից էր Դամբլդորի Ջոկատում, ով պատրաստակամություն է հայտնում մեկնել Մոգության նախարարություն։ Նևիլը, Լունան և Ջինին միանում են եռյակին և նրանց հետ միասին թեստրալների վրա նստած թռչում են դեպի Լոնդոն՝ Մոգության նախարարություն ։ Մարգարեության սենյակում Հարրին նկատում է գունդ, որի վրա գրված էր իր անունը։ Նևիլը և Հերմիոնան խորհուրդ են տալիս չվերցնել այն, սակայն երբ Հարրին վերցնում է գունդը, հայտնվում է մահաբերների ջոկատը։ Մենամարտ է սկսվում Մահաբերների և Դամբլդորի ջոկատների միջև. Նևիլը ուղեկցում էր Հարրիին և Հերմիոնային ։ Նա զինաթափում է մահաբերներից մեկին՝ պատահաբար զինաթափելով նաև Հարրիին։ Անտոնիո Դոլոհովը կոտրում է Նևիլի քիթը և կախարդական փայտիկը, Հարրին առաջարկում է լքել իրենց, սակայն Նևիլը մերժում է ։ Երբ Հարրին միայնակ է մնում մի քանի մահաբերների հետ, Նևիլը փորձում է օգնել նրան։ Նրա փայտիկը ջարդվել էր, այդ պատճառով նա վերցրել էր Հերմիոնայի փայտիկը, սակայն ջարդված քթով չի կարողանում ճիշտ արտասանել հմայախոսքերը։ Հարրին նորից առաջարկում է փախչել, բայց Նևիլը մերժում է և փայտիկով հարվածում մահաբերներից մեկի՝ Ուելդեն Մաքնաիրի աչքին։
Երբ մի ուրիշ մահաբեր կարողանում է բռնել Նևիլին, Բելլատրիսա Լեսթրեյնջը կրուցիատոսի նզովք է գործադրում Նևիլի վրա՝ ցանկանալով իմանալ ինչքան կդիմանա Նևիլը իր ծնողների համամետ։ Անգամ նզովքի ազդեցության տակ Նևիլը Հարրիին խնդրում է չհանձնել մարգարեության գունդը։ Փյունիկի միաբանության ժամանումից հետո Հարրին փորձում է Նևիլի հետ միասին դուրս պրծնել մենամարտի վայրից, ով դեռևս կախարդության ազդեցության ներքո էր։ Մենամարտը շուտով ավարտվում է, և Նևիլը տեղափոխվում է Հոգվարթս, որտեղ մադամ Փոմֆրին բուժում է Նևիլի քիթը ։
Նևիլի տատիկը իր թոռնիկի համար Օլիվանդրից գնում է նոր կախարդական փայտիկ, տասներեք դյույմ երկարությամբ և միաեղջյուրի մազի միջուկով։
Վեցերորդ տարին
1996 թվականի Սեպտեմբերի 1-ին Նևիլը Հարրիի և Լունայի հետ մի խցիկում նստած վերադառնում են Հոգվարթս։ Խցիկում Նևիլը և Լունան դժգոհում էին Դամբլդորի Ջոկատի հանդիպումների կասեցման համար։ Երբ Ռամիլդա Ուեյնը՝ գրիֆֆինդորցի աշակերտը, հրավիրեց Հարրիին իր խցիկ և անքաղաքավարիորեն վիրավորեց Նևիլին և Լունային, Հարրին պաշտպանեց նրանց, ասելով, որ Նևիլը և Լունան իր ամենահավատարիմ ընկերներն են։ Ավելի ուշ Հարրին հրավիրվեց «Սլաք» ակումբ, որը հիմնադրել էր հմայաթուրմերի նոր պրոֆեսոր Հորացիոս Սլաքհորմը, սակայն Նևիլը չհամապատասխանեց Սլաքհորմի չափանիշներին և չհրավիրվեց ակումբ. նա միայն մասնակցեց Սուրբ ծննդյան հանդիպմանը՝ որպես մատուցող ։
Նևիլը ուսումնական տարվա վերջին մասնակցեց Աստղագիտության աշտարակի ճակատամարտին։ Նևիլը՝ Լունայի և Ռոնի հետ, Կարիքների սենյակի մոտ սպասում էր Դրակո Մալֆոյին, ով, օգտագործելով շրջապատը մթնեցնող նյութ և վիրավորելով Նևիլին, կարողանում է փախչել։ Նևիլը կարճ ժամանակով հայտնվում է հոսպիտալում, սակայն Լունայի օգնությամբ կարողանում է մասնակցել Ալբուս Դամբլդորի թաղամանը ։
Յոթերորդ տարին
1997 թվականի Օգոստոսի 1-ին Լորդ Վոլան դե Մորտը գրավում է իշխանությունը Մոգության Նախարարություննում։ Մագլածինները բռնվում էին և ձերբակալվում։ Հարրին, Ռոնը և Հերմիոնան մեկնում են գտնելու և ոչնչացնելու Սև Լորդի յոթ հորքրուքսները, իսկ Նևիլը վերադառնում է Հոգվարթս, Լունայի և Ջինիի օգնությամբ վերսկսում Դամբլդորի Ջոկատի հանդիպումները։ Ջոկատը դեմ էր նոր տնօրեն Սևերուս Սնեյփին և երկու մահաբեր պրոֆեսորներին՝ Ալեկտոյին և Քարոուին, ովքեր հակամագլական քարոզչություն էին իրականացնում և տարածում սև մոգությունը։ Նևիլը անհանգստացած էր Քարոուի գործունեությամբ. նա օգտագործում էր կռուցիատուսի նզովքը, որպես աշակերտների պատիժ։
Դամբլդորի Ջոկատի վերածնունդը օգնեց աշակերտներին պաշտպանվել մահաբեր պրոֆեսորների բռնություններից և ապստամբել Վոլան դե Մորտի իշխանությունների դեմ։ Ճանապարհներին հաճախ գրված էր «Դամբլդորի Ջոկատը դեռևս հավաքագրում է»։ Նևիլը, Լունան և Ջինին փորձում էին գողանալ Գոդրիկ Գրիֆֆինդորի սուրը Սևերուս Սնեյփի աշխատասենյակից, սակայն ճանապարհի կեսից բռնվում են։ Աշակերտները հիմնականում պատժվում էին երկու ձևով՝ կա՛մ Հագրիդի հետ ուղարկվում էր Արգելված անտառ, կա՛մ կալանավաորվում։
Նևիլը միայնակ մնաց ապստամբական ուժերի ղեկավարման գործում, երբ Լունային արգելվեց Հոգվարթսի ճեպընթացով վերադառնալ դպրոց։ Պատճառը Լունայի հայրիկի քաղաքական անհանդուրժողականությունն էր, որը նա արտահայտում էր իր «Քաբլեր» ամսագրում, իսկ Ջինին Զատիկից հետո այլևս չի վերադառնում Հոգվարթս։
Դպրոցի ղեկավարությունը և Մոգության Նախարարությունը սկսեցին հետաքրքրվել Նևիլի գործունեությամբ և հետապնդումներ սկսեցին Նևիլի և նրա տատիկի՝ Ավգուստա Լոնգբոթոմի հանդեպ։ Աբստամբական ուժերը գլխատելու համար որոշվում է սպանել Նևիլին, սակայն դա չի հաջողվում ։
Հոգվարթսի ճակատամարտ
1992 թվականի Մայիսի 2-ին Նևիլը խանդավառորեն ողջունում է Հարրիին, Ռոնին և Հերմիոնային, և Հոգսմիթից առաջնորդում է նրանց Կարիքիների սենյակ։ Թունելով անցնելիս Նևիլը բացատրում է իր վերքերի պատճառը և ներկայացնում Քարուի իշխանությունը Հոգվարթսում։ Նևիլը տեղեկացնում է նաև Դամբլդորի Ջոկատի վերակազմության մասին և հայտնում պատրաստակամություն պայքարելու սև ուժերի դեմ։ Հասկանալով, որ Դամբլդորի Ջոկատի վերադարձը նշանակում է մահաբեր պրոֆեսորների տապալում, Նևիլը Դամբլդորի Ջոկատի մնացած անդամներին հետ է կանչում Հոգվարթս ։ Նրանց հետ ժամանում են նաև Փյունիկի միաբանության անդամները։ Քիչ անց Լորդ Վոլան դե Մորտը իր բանակով պաշարում է դպրոցը, ցանկանալով իր ձեռքը գցել Հարրիին ։
Ճակատամարտի առաջի փուլում Նևիլը օգտագործում է տարբեր բույսեր մահաբերնորի վրա հարձակվելու համար, ժամանակավոր զինադադարի ժամանակ օգնում էր տեղափոխել վիրավորներին և մահացածներին։ Լակոնիկ զրույցի ժամանակ Հարրին Նևիլին ասում է, որ գլխավորը Վոլան դե Մորտի օձի՝ Նագինիի սպանելն է ։ Երբ մահաբերները հայտարարում են Հարրիի մահվան մասին, որը կեղծ էր, Հարրին և Նևիլը ոտքի են կանգնում Վոլան դե Մորտի դեմ պայքարելու։ Նևիլը ստիպված էր կրել Բաշխիչ Գլխարկը, որը այրել էին, քանի որ նա հրաժարվել էր միանալ Վոլան դե Մորտին։ Մեծ քաջություն ցուցաբերելով՝ Նևիլը այրվող գլխարկից հանում է Գոդրիկ Գրիֆինդոորի սուրը, այդպես ապացուցելով իր իրական գրիֆֆինդորցի լինելը, մի բան, որը հաճախ կասկածի տակ էր դրվում իր թույլ կամքի, ամաչկոտության և խոնարհ բնավորության պատճառով։
Մեկ հարվածով սպանելով Նագինիին՝ Վոլան դե Մորտի վերջին հորքրուքսին՝ Նևիլը վերջ է դնում և՛ Սև Լորդին, և՛ Կախարդների երկրորդ պատերազմին։ Ապա Նևիլը միանալով Ռոնին՝ սկսում է պաշտպանել Մեծ Սրահը։ Նրանք կարողանում են հաղթել մահաբերներից մեկին՝ Ֆենրիր Գրեյբեքին։ Նևիլը կամրջի վրա մենամարտի է բռնվում Սքաբիորի հետ, և սպանելով նրան ցած է գլորում փլվող կամրջից ։
Նևիլը ականատես եղավ Վոլան դե Մորտի վերջնական ոչնչացմանը և Կախարդների երկրորդ պատերազմի ավարտին։
Հետագա կյանք
Նևիլը պատերազմից կարճ ժամանակով աշխատում է Աուրորում, որի գործը սև մոգերի բացահայտումը և ձերբակալումն էր ։ Որոշ ժամանակ անց նա դառնում է Հոգվարթսի բուսաբանության պրոֆեսոր ։ Նա միշտ իր աշակերտներին պատմում էր Դամբլդորի Ջոկատի մասին և ցույց տալիս մետաղադրամը, որը ջոկատի անդմաները պահում էին որպես հուշ։ Նևիլը պահպանում էր շփումը իր հին ընկերների հետ։ Ջինին 2017 թվականին իր որդուն խնդրում էր փոխանցել իրենց սերը պրոֆեսոր Նևիլին։
2014 թվականին Նևիլը ամուսնանում է Հաննա Աբբոթթի հետ։ Նրանք բնակություն են հաստատում Լիքի Քալդրոնում, որտեղ Հաննան դառնում է տանտիրուհի ։ Նրանք երեխա չեն ունեցել. դրա մասին տեղեկացնում է Ռիտա Սկիտերը։ Նևիլը նաև Հարրի Փոթերի որդու՝ Ալբուս Փոթերի կնքահայրն էր։
Արտաքին նկարագրություն
Նևիլը շատ նման էր իր մայրիկին։ Նա ուներ կլոր, թմբլիկ դեմք ։ Շիկահեր էր և բարակ ատամներով։ Փանսի Փարկինսոնը մի անգամ Նևիլին անվանեց «գեր», բայց հնարավոր է, որ դա չափազանցություն է, քանի որ Փանսին հաճախակի էր վատ արտահայտվում գրիֆֆինդորցիների մասին։
Բուսաբանություն
Ըստ պրոֆեսոր Սփրաութի՝ ով բուսաբանության պրոֆեսորն էր, Նևիլը ամբողջությամբ նվիրված էր բուսաբանությանը։ Իր առաջին տարում նա հրաշալի ցուցանիշներ է ցուցաբերում բուսաբանությունից և աննկատելի դարձնում դեղաթուրմերի առարկայում իր անհաջողությունները։ 1996 թվականին նա առաջինն էր, ով կարողացավ մշակել Սնարգալուֆ բույսը։ Քննությունների ժամանակ բուսաբանությունից նա ստացավ «գերազանց» գնահատական և պատերազմից հետո սկսեց աշխատել բուսաբանության պրոֆեսոր Հոգվարթսում։
Սև ուժերից պաշտպանություն
Երբ Նևիլը մոտիվացվում և վստահ է դառնում, ապացուցում է իր հմուտ գիտելիքները Սև ուժերից պաշտպանություն առարկայում։ Քննությունների ժամանակ նա ստանում է «գերազանցում է ակնկալիքները» գնահատականը, որի շնորհիվ ստանում է ՀՍԱՔ մակարդակը ։ Նևիլի հմուտ գիտելիքները օգտակար եղան Կախարդների երկրորդ պատերազմում հաղթանակի համար։
Մենամարտել
Նևիլը իր հրաշալի հարձակողական և պաշպանողական հմտությունները ապացուցում է մի շարք մենամարտերում։ Մարգարեության սենյակում տեղի ունեցած մենամարտում՝ Նևիլը կարողանում է առանց լուրջ վնասվածքներ ստանալու օգնել Հարրիին և ամբողջ Դամբլդորի Ջոկատին։ Հոգվարթսի ճակատամարտում Նևիլը և Ռոնը մենամարտում են Ֆենրիր Գրեյբեքի հետ և հաղթում ։
Կերպարանափոխություն
Ունենալով ոչ լավ գիտելիքներ Կերպարանափություն առարկայից՝ քննություններին Նևիլը ստանում է «ընդունելի» գնահատականը, և չի կարողանում ստանալ ՀՍԱՔ մակարդակ։ ՄաքԳոնագալը պնդում էր, որ Նևիլի ոչ բավարար գիտելիքներըի պատճառը իր անվստահությունն է։
Առաջնորդություն
1997-1998 թվականներին Նևիլը վերկազմեց Դամբլդորի Ջոկատը Ջինիի և Լունայի հետ։ Նրա առաջնորդական լավ հմտությունները ապացուցում է այն փաստը, որ մահաբերները փորձում էին վերահսկել Նևիլին իր տատիկի միջոցով։ Նրա գիտելիքները հետագայում օգնեցին Հոգվարթսում դառնալ բուսաբանության պրոֆեսոր։
Աղբյուրներ
Կատեգորիա:Կերպարներ այբբենական կարգով Կատեգորիա:Գրիֆինդոր Հարրի Փոթեր Կատեգորիա:Գրական հերոսներ Կատեգորիա:Հարրի Փոթերի կերպարներ Կատեգորիա:Մանկական գրականության կերպարներ
Հարիմի ճակատամարտ
Հարիմի ճակատամարտ, Զանգիների պետության կողմից մղված ճակատամարտ։ Տեղի է ունեցել 1164 թվականի օգոստոսի 11-ին։ Հարիմի ճակատամարտում, ըստ արաբ պատմիչ Քամալ ալ-Դինի, մասնակցել են Կիլիկյան Հայաստանի իշխանները։
1164 թվականի օգոստոսի 11-ին Անտիոքից արևելք գտնվող Հարիմ ամրոցի մոտ Նուր ալ-Դինի զորքերին հանդիպեցին Դաշտային Կիլիկիայի բյուզանդական կառավարիչ Կոստանդին Կալոմանը, Անտիոքի դուքս Բոհեմունդը, Տրիպոլիի կոմս Ռայմունդը, Ջոսլինի որդի Ջոսլինը, Թորոս Բ-ն ու իր եղբայր Մլեհը։ Նուր ալ-Դինը, ով Զանգիների պետության առաջնորդն էր, իր 60 հազար հեծյալ և 40 հազար հետևակ զորքով ֆրանկներին շրջափակման մեջ գցեց, պաշարեց բերդը ու գրավեց այն։
Աղբյուրներ
Կատեգորիա:Ճակատամարտեր այբբենական կարգով Կատեգորիա:Անտիոքի դքսություն Կատեգորիա:Տրիպոլիի կոմսություն Կատեգորիա:Խաչակիրների ճակատամարտեր Կատեգորիա:Սելջուկյան սուլթանության ճակատամարտեր
Լիդիա Նայթ
Լիդիա Նայթ (Lydia Night, ), ամերիկացի երաժիշտ, որն առավել հայտնի է որպես կալիֆոռնիական The Regrettes փանկ ռոք խմբի գլխավոր վոկալիստ և ռիթմ կիթառահար։ Նա նաև եղել է Pretty Little Demons և LILA փոփ ռոք խմբերի գլխավոր վոկալիստ և կիթառահար, ինչպես նաև հաճախ համագործակցել է Dead Man's Bones ռոք դուոյի հետ ։ Ռոբեն Բարքիսթը Collide Culture-ից նշել է Նայթին՝ որպես ֆեմինիստական փանկի նոր դեմք ։
Լիդիան ռեժիսոր, հեղինակ և դիջեյ Մորգան Հիգբի Նայթի դուստրն է ։
2000–2011․ Վաղ տարիներ
Նայթը սկսել է կենդանի հանդես գալ երկու տարեկան հասակում, երգելով Ramones-ի «Beat on the Brat» երգը Նոր Օռլեանում իր հոր գիշերային ակումբի ձայնի ստուգման (սաունդչեք) ժամանակ ։ Մի քանի տարի անց նա և նրա ընտաինքը տեղափոխվել են Կալիֆոռնիա նահանգի Սանտա Մոնիկա քաղաք և ավելի ուշ՝ Լոս Անջելես։ Երբ Նայթը յոթ տարեկան է եղել, նա հիմնադրել է իր առաջին՝ LILA երաժշտական խումբը (ինչը նշանակում էր՝ Little Independent Loving Artists, ), որը հանդես էր գալիս Սանտա Մոնիկայում՝ տարբեր դպրոցական միջոցառումների ժամանակ ։
2012–2014․ Pretty Little Demons և Dead Man's Bones
2012 թվականին նա՝ թմբկահար Մարլայ Մերֆի հետ միասին հիմնել է Pretty Little Demons փոփ ռոք խումբը։ 2013 թվականին նրանք հանդես են եկել South by Southwest-ում՝ դառնալով փառատոնում ելույթ ունեցած ամենաերիտասարդ արտիստները ։ Սա գրավել է Ռայան Գոսլինգի ուշադրությունը, որը խնդրել է երգչուհուն միանալ իր Dead Man's Bones ռոք խմբին ։